CELEX: 62009CN0351
Language: fi
Date: 2009-08-28 00:00:00
Title: Asia C-351/09: Kanne 28.8.2009 — Euroopan yhteisöjen komissio v. Maltan tasavalta

7.11.2009   
            
            
               FI
            
            
               Euroopan unionin virallinen lehti
            
            
               C 267/45
            
         Kanne 28.8.2009 — Euroopan yhteisöjen komissio v. Maltan tasavalta
   (Asia C-351/09)
   2009/C 267/77
   Oikeudenkäyntikieli: englanti
   
      Asianosaiset
   
   
      Kantaja: Euroopan yhteisöjen komissio (asiamiehet: S. Pardo Quintillán ja K. Xuereb)
   
      Vastaaja: Maltan tasavalta
   
      Vaatimukset
   
   
               —
            
            
               Euroopan yhteisöjen tuomioistuinta vaaditaan toteamaan, että Maltan tasavalta, joka
               
                           a)
                        
                        
                           ei ole laatinut ohjelmia sisämaan pintavesien tilan seuraamiseksi eikä ole käynnistänyt ohjelmia direktiivin 2000/60/EY (1) 8 artiklan 1 ja 2 kohdan mukaisesti
                        
                     
                           b)
                        
                        
                           eikä myöskään ole noudattanut kyseisen direktiivin 15 artiklan 2 kohdan mukaista velvollisuutta antaa yhteenvetoja sisämaan pintavesien tilan seuraamiseksi laadituista ohjelmista,
                        
                     on rikkonut tämän direktiivin 8 ja 15 artiklaa
            
         
               —
            
            
               Maltan tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Direktiivin 15 artiklan 2 kohdan mukaan viimeinen päivä seurantaohjelmia koskevien yhteenvetojen antamiselle oli 22.3.2007. Lisäksi velvollisuus antaa yhteenveto sisämaan vesiä koskevista seurantaohjelmista on riippumaton velvollisuudesta esittää ensimmäinen vedenkeruuta koskeva hallintaohjelma. Sisämaan pintavesien seurantaohjelmaa koskevaa yhteenvetoa ei tähän päivään mennessä ole saatavilla. Näin ollen komissio katsoo, että Malta ei ole noudattanut direktiivin 15 artiklan 2 kohdan mukaisia velvoitteitaan.
   Lisäksi Maltan tasavallan esittämien edellä mainittujen tietojen perusteella ja sisämaan pintavesien seurantaohjelmaa koskevaa yhteenvetoa, joka Maltan tasavallan on esitettävä, koskevien tietojen puuttumisen perusteella komissio katsoo, että Maltan tasavalta ei ole tähän päivään mennessä laatinut ohjelmia sisämaan pintavesien tilan seuraamiseksi eikä ole käynnistänyt ohjelmia direktiivin 8 artiklan 1 ja 2 kohdan mukaisesti. Nämä ohjelmat ovat ensiarvoisen tärkeitä yhtenäisen ja monipuolisen kokonaiskuvan saamiseksi vesien tilasta kussakin vesipiirissä (2).
   
      (1)  Yhteisön vesipolitiikan puitteista 23.10.2000 annettu Euroopan parlamentin ja neuvoston direktiivi 2000/60/EY, EYVL L 327, s. 1.
   
      (2)  Direktiivin 2000/60/EY 8 artiklan 1 kohta.